Hb. XXIII tract. im. 1433 



/. Aquila ab acumine dicitur. Tres enim habet acuitates, visus 7 

 videlicet et irae et instrumentorum venandi quae sunt ungues et 

 rostrum. Omnis enim aquila viget acumine visus, maxime vero illa 

 quae nobilis aquila vocatur et haec herodius Latine, quasi heros 

 5 avium vocatur. 



Est autem aquila grandis valde, tota nigra, licet in senectute ad 

 cinereitatem in dorso et super alas converlatur, et est pedum valde 

 croceorum et longorum et fortium unguium et est magni rostri cinerei 

 ad nigredinem declinantis, magnarum et planarum alarum rectae 



io pennae quae in fine alae aliquantulum divaricatae et ad superius 

 sunt recurvatae, et est haec alte volans | acutissimi visus ita quod 

 solem in rota possit aspicere: propter quod etiam dicitur pullos 

 suspendere et eos eicere qui solem in rota nequeunt videre sine 

 lacrimatione. Et hos abiectos dicunt aliam avem colligere quam 



15 Graeci fehit, Latini fulicam dicunt. || Sed hoc falsum esse per hoc 

 ostenditur quod avis quae fehit vocatur, columbae species est quae 

 aquilam non nutrit. Fulica autem species est aquaticae avis quae 

 mergus niger anate minor vocatur, et haec etiam aquilam nullo modo 

 nutrit, cum neutra avium istarum cibum communem habeat cum aliquo 



20 genere aquilarum. 



Causam etiam eiectionis diversi diversam assignant : quidam 8 

 enim dicunt quod ideo abicit quia genus suum in tali partu cognoscit 

 ignobilitari, et hii concedunt aquilam feminam cum alio genere quam 

 herodii masculo aliquando coire. Sed quia hoc nos improbabile iudi- 



25 camus, ideo dicunt alii alterius generis aquilam ova sua fractis herodii 

 ovis supponere et ideo alienum aliquando esse pullum aquilae et 

 propter hoc probatione indigere. Sed quia herodius summae feroci- 

 tatis est avis, cui etiam messe dicitur praescientiae quiddam, quo sibi 

 adversans etiam cum absens est nido appropinquare praesentit, videtur 



30 nullum genus avis tantae esse audaciae quod ad nidum audeat appro- 

 pinquare, praecipue cum ponere ova in alieno nido non sit nisi avium 

 vilissimarum et ignobilium quae non sufficiunt ad suorum ovorum 

 fotionem: et tales aves ad nidum herodii numquam adpropinquant. 

 Alii dicunt herodium ipsum sua ova alterius generis aquilae supponere 



35 inter ova illius commixta cui ea supponit et cum exierint, herodium 

 pietate naturali redire : et tunc inter sua et aliena per inspectionem 

 solis facere discretionem et sua nutrire et aliena abicere, et illa colligi 

 et nutriri ab illa aquila cui sua primitus herodius supposuit. Et hoc 

 ego probabilius iudicarem, si esset expertum: quia fovere ova occu- 



40 patio est et maceratio per abstinentiam, quam herodius de facili non 

 sustinet, propter mobilitatem et cibi habundantiam quam habere con- 

 suevit. Tarnen posset dici quod causa eiectionis non est adulterinus 



4 Aquila chrysaetus L. 15 fehit q»)vrj Ambros. V 18,60 eqs. = Jacob, 

 1113, 37. 34 alterius B alu' C alius P. 



